शीर्षक: मनसुख हिरेन प्रकरणातील 9 अनुत्तरित प्रश्न\nवरील काल्पनिक लेखाचे शीर्षक दिल्यास, लेखाची कल्पना करा.\n
स्कॉर्पिओ गाडी स्फोटकांनी भरून मुकेश अंबानी यांच्या घरासमोर ठेवण्यात आली.

शुक्रवारी मनसुख हिरेन यांचा मृतदेह ठाणे पोलिसांना मुंब्रा खाडीत आढळून आला होता.

राज्याचे गृहमंत्री अनिल देशमुख यांनी सोमवारी या प्रकरणी "एटीएसने हत्येचा गुन्हा दाखल केला आहे, या प्रकरणी चौकशी सुरू करण्यात आली आहे," असं निवेदन विधिमंडळात केलं.

दुसरीकडे, या प्रकरणी राजकीय आरोप-प्रत्यारोप सुरू आहेत. मनसुख हिरेन यांच्या मृत्यूनंतर महाविकास आघाडी आणि भाजप आमने-सामने आलेत. या प्रकरणावर अनेक उलट-सुलट चर्चा सुरू आहेत.

पण, काही महत्त्वाचे प्रश्न अजूनही अनुत्तरित आहेत. ज्यांची उत्तरं मिळालेली नाहीत.

1. त्या गाडीचा मालक कोण?

26 फेब्रुवारीला मुकेश अंबानी यांच्या घराबाहेर हिरव्या रंगाची स्कॉर्पियो संशयास्पद अवस्थेत आढळून आली. गाडीत 20 जिलेटीन कांड्या आढळून आल्या. पोलिसांच्या माहितीनुसार, स्कॉर्पियोची नंबर प्लेट अंबानींच्या सुरक्षा घेऱ्यातील गाडीसारखी होती.  

ही स्कॉर्पियो ठाण्याचे व्यापारी मनसुख हिरेन यांची असल्याची माहिती मिळाली. पोलिसांनी मनसुख हिरेन यांची कसून चौकशी केली.

पण, या गाडीचा खरा मालक कोण? यावर अजूनही प्रश्नचिन्ह आहे.

विरोधी पक्ष नेते देवेंद्र फडणवीस यांनी मनसुख गाडीचे मालक असल्याचा दावा केला. तर, गृहमंत्री अनिल देशमुख यांनी गाडी सॅम पीटर न्यूटनची असल्याचं सांगितलंय. न्यूटन यांनी गाडी इंटिरिअर करण्यासाठी मनसुख हिरेन यांना दिली होती. पैसे देऊ न शकल्याने हिरेन यांनी गाडी आपल्याकडे ठेवली असा दावा गृहमंत्र्यांनी केला.

2. गाडीतील ड्रायव्हर गेला कुठे?

मुकेश अंबानी यांच्या घरापासून काही अंतरावर स्कॉर्पियो पार्क करण्यात आली होती.

पण, गाडी चालवणारा व्यक्ती गाडीतून उतरून गेली कुठे? ही व्यक्ती कोण आहे? याचं उत्तर पोलीस अजूनही देऊ शकलेले नाहीत.

मुंबई पोलीस आणि एटीएसकडून याबद्दल अधिकृत माहिती देण्यात आलेली नाही. स्कॉर्पियोचा चालक त्यामागे असलेल्या इनोव्हा गाडीतून पळून गेल्याचा, पोलिसांना संशय आहे.

3. स्कॉर्पियोला फॉलो करणारी इनोव्हा गाडी कुठे गेली?

स्फोटक प्रकरणाचा तपास मुंबई क्राइम ब्रांचने सुरू केला. मनसुख यांच्या संशयास्पद मृत्यूनंतर हा तपास एटीएसकडे देण्यात आला.

पोलीस दावा करतात की, अंबानींच्या घराबाहेर पार्क करण्यात आलेल्या स्कॉर्पियोसोबत एक पांढऱ्या रंगाची इनोव्हा गाडी होती. या दोन्ही गाड्या मुलुंड टोल नाक्यावर एकत्र दिसून...